જો કે તેમનો કમાન્ડિંગ ઓફિસર હજુ આવ્યો ન હતો. બદઝાઇનની છાવણીથી અહીં આવવા માટે એ રવાના થઈ ચૂક્યો હતો. ઓસ્કરની જાણકારી પ્રમાણે એ યુવાન, એક તેજસ્વી અને જરા વધારે પડતો ઘૂસણખોર માણસ હતો. છાવણીની અંદર એસએસને પ્રવેશવાની મનાઈને એ સહજતાથી સ્વીકારી લે તેવું ઓસ્કરને લાગતું ન હતું! એક તરફ ભોંયતળિયામાં સિમેન્ટ પૂરવામાં આવી રહ્યો હતો, પહોળા હિલો મશીનોને જમીન પર ફીટ કરવા માટે કાણાં પાડવામાં આવી રહ્યાં હતાં, સૈનિકો થાળે પડી રહ્યા હતા; અને બીજી તરફ એમિલિ સાથેના તેના લગ્નજીવનમાં સમજૂતી થવાની અંગત બેચેની તેને સતાવી રહી હતી! આ બધાની વચ્ચે ત્રીજી વખત ઓસ્કરની ધરપકડ કરવામાં આવી.